સ્વાદ માં તીખી, ખાટી-મીઠી રગડા પેટીસ નું નામ સાંભળી ને મન લલચાઈ ગયું ને, ચાલો તો આજે આપણે રગડા પેટીસ ની રેસીપી શીખીશું. રગડા પેટીસ મુંબઈ નું સ્ટ્રીટ ફૂડ છે. જે દરેક જગ્યાએ, રસ્તાઓ પર અને રેસ્ટોરેંટ માં મળે છે. આ બટેટા ની ટીકી ની ઉપર વટાણા નો બનેલો ગરમ રગડો, અને બે પ્રકાર ની ચટણી (કોથમીર ની લીલી ચટણી અને ખજૂર-આંબલી ની ચટણી) અને ડુંગળી અને સેવ નાખી પીરસવા માં આવતી સ્વાદિષ્ટ વાનગી છે. બધા પ્રકાર ની ચાટ રેસીપી ની જેમ આ નો સ્વાદ પણ ચટપટો છે.